เรื่องร้องเรียน: คนเร่ร่อน นอนกลางสี่แยก อโศก
การดำเนินการของเจ้าหน้าที่: สำนักงานเขตคลองเตย โดยฝ่ายพัฒนาชุมชนและสวัสดิการสังคม ลงตรวจสอบบริเวณพื้นที่ที่รับแจ้ง บริเวณเกาะกลางถนนสุขุมวิทใต้ BTS อโศก ขณะตรวจสอบพบชาย 1 ราย ลักษณะรูปร่างผอม ผมสั้น ส่วนสูงประมาณ 165 เซนติเมตร พร้อมอุปกรณ์ทำความสะอาดกระจก เจ้าหน้าที่ฯ ได้สอบถามประวัติเบื้องต้นพร้อมสอบถามความช่วยเหลือ แต่ชายคนดังกล่าวแจ้งว่าตนไม่ใช่คนเร่ร่อนไร้บ้าน โดยมีบ้านพักอาศัยชุมชนฯ 70ไร่ เขตคลองเตย ทำอาชีพเสริมเช็ดกระจกรถ เหตุที่มานอนจุดดังกล่าวเนื่องจากดื่มสุราและมีอาการเมาสุรา โดยไม่ประสงค์ขอรับความช่วยเหลือใดๆ ซึ่งตามพระราชบัญญัติคุ้มครองคนไร้ที่พึ่ง พ.ศ.2557 กำหนดการดำเนินการใดๆ ต้องได้รับความยินยอมของคนไร้ที่พึ่ง จึงได้บันทึกประวัติเบื้องต้นเพื่อเป็นข้อมูลในประสานให้ความช่วยเหลือต่อไปและได้ตักเตือนไม่ให้มานอนในพื้นที่สาธารณะอีก โดยชายดังกล่าวได้ออกจากพื้นที่ไป ทั้งนี้จะได้ประสานเจ้าหน้าที่เกี่ยวข้องเพื่อตรวจสอบและกวดขันพื้นที่ดังกล่าวอย่างต่อเนื่องต่อไป     สำนักงานเขตคลองเตย ขอขอบคุณท่านที่แจ้งข้อมูลเพื่อความเป็นระเบียบเรียบร้อยของบ้านเมือง
ความเห็นของผู้แจ้ง: ขอบคุณเจ้าหน้าที่ เขตคลองเตย ที่ปฏิบัติงานได้ รวดเร็วทันใจมาก ไม่นิ่งดูดายกับปัญหาที่ประชาชนเสนอ และมีการอธิบายขั้นตอนการปฏิบัติงานอย่างละเอียดชัดเจน
พื้นที่: แขวงคลองเตย เขตคลองเตย กรุงเทพมหานคร